Infoboks FC København - Piast Gliwice Europa League Kvalifikation (24/09) YouBet 1,34 4,65 7,50 bet365 1,40 4,20 9,50

Youssef Toutouh har end ikke været i FCK's kamptrup på det seneste, og den 25-årige midtbanespiller erkender da også, at karrieren i hovedstadsklubben formentlig synger på sidste vers.

Youssef Toutouh er røget ud i kulden hos FC København, efter den dygtige midtbanespiller for godt et år siden var sat i forbindelse med flere store klubber i udlandet.

Ståle Solbakken sagde tidligere på året, at klubben aktivt forsøgte at finde en ny arbejdsgiver til Toutouh, men at det endnu ikke var lykkes.

Nu løfter hovedpersonen selv sløret for, at hans dage i FC København meget vel kan være talte.

- Det kan man aldrig vide, men som det ser ud nu, så ja. Jeg er ikke i truppen, og der er rigtig mange dygtige spillere her.

- Så som min situation ser ud lige nu, er jeg ikke en del af FCK’s fremtid. Det er noget, jeg også selv har valgt, så det tager jeg stille og roligt, siger Youssef Toutouh til BT.

Midtbanespilleren har kun fået syv kampe og 341 Superliga-minutter i indeværende sæson, og han var senest i aktion i 3-0-nederlaget til SønderjyskE i slutningen af november.

Ekstra Bladet bragte tidligere på dagen en historie om, at FC København havde været i dialog med svenske IFK Göteborg om en eventuel handel, men at interessen eftersigende ikke var stor nok.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)